**PSIHOLOGIJA KOMUNIKACIJE**

**Aktivnost: PREDSTAVLJANJE**

***Uvod***

Neki od čestih “stilova” predstavljanja ljudi sebe drugima su:

1. Ja sam “JMBG” (godine, mjesto rođenja, stručna sprema, broj djece ...).
2. Ja sam “ono što volim” (hobiji, preferencije, izbor boja, hrane “volim more” i sl.).
3. Ja sam ono što imam (“imam muža/ženu, djecu, auto, stan...).

Najčešće kombiniramo te načine predstavljanja ili odabiremo jedan ovisno o tome koliko poznajemo osobu kojoj pričamo o sebi. Potpuno nepoznatim osobama obično iznosimo više neutralnih autobiografskih podataka.

***Cilj***

Otkriti jednu od zakonitosti međusobnog komuniciranja, a to je tzv. socijalna transakcija. To je svaka radnja kroz koju osoba predstavlja svoje JA pred drugima tj. “nudi sebe”, a drugi na to samopredstavljanje reagiraju odlukom o postupcima daljnje komunikacije.

***Postupak***

1. Prvi dio aktivnosti izvodi se u parovima. Partner A predstavlja se partneru B, nakon toga se partner B predstavlja partneru A. Uputa glasi: “Predstavite se svom paru. Pričajte o sebi. Za to imate dvije minute vremena. Nakon dvije minute vremena, drugi član para će se predstavljati prvom članu para tj. pričati o sebi dvije minute.”
2. U drugom dijelu aktivnosti voditelj zamoli svakog sudionika da predstavi svog partnera, ali u prvom licu kao da predstavlja sebe.
3. Nakon što svaki član para predstavi onog drugog tj. ispriča što je zapamtio od onog što mu je partner rekao o sebi, voditelj pita sudionika koji je predstavljen je li zadovoljan time kako je predstavljen, je li to ono što je on sam o sebi rekao, koliko je partner zapamtio od onog što mu je on o sebi rekao i je li partner dodao nešto što on nije rekao.

***Pitanja za raspravu***

1. Koliko vas je dobro partner predstavio u odnosu na to kakav ste dojam htjeli ostaviti, koliko ste bili zadovoljni?
2. Što oni kojima se predstavljamo čuju o nama? Koje informacije pamte? Ono što oni pamte govori nešto i o njima?
3. Koje informacije su se iznosile (autobiografski podaci, fizičke osobine, psihičke osobine, stavovi, ...)?
4. Koliko poznajete sebe, koliko je teško pričati o sebi?
5. Je li bilo više pozitivnih ili negativnih informacija?
6. Jeste li uočili kod sebe ili partnera neke verbalne i neverbalne znakove koji ukazuju na ugodu (npr. smijeh) ili neugodu (npr. crvenjenje) prilikom predstavljanja? Koje?
7. Što se može naučiti iz ovog primjera?

***Korištena literatura i internetski izvori:***

1. Navesti sve korišteno, po APA standardu

***Studenti:***

Imena studenata koji su proveli vježbu

***\* Priložiti ovom obrascu sve korištene materijale (zadatke, skale, pitanja, slike i sl.)***